**FÜLPÖSDARÓC Község ÖNKORMÁNYZATA Képviselő testületének**

**8/2019. (VIII.28.) önkormányzati rendelete**

**a települési támogatás és az önkormányzat által nyújtott egyéb szociális ellátások helyi szabályairól szóló 3/2015.(II.26.) önkormányzati rendelete módosításáról**

Fülpösdaróc Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, 10. § (1) bekezdésében, 26. §-ban, 132. § (4) bekezdésének a) és g) pontjában és a 134/E. §-ban, , a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény 1. § (4a) bekezdés b) pontjában kapott felhatalmazás alapján, valamint a gyermekek védelméről és a gyámügyi igazgatásról szóló 1997. évi XXXI. törvényben 18. §. (2) bekezdésében, a 131. §. (1) bekezdésében kapott felhatalmazás alapján, az  Alaptörvény  32. cikk (1) bekezdés a) pontjában meghatározott feladatkörében, az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva a következőket rendeli el:

**1.§ A települési támogatás és az önkormányzat által nyújtott egyéb szociális ellátások helyi szabályairól 3/2015 (II.26.) önkormányzati rendelet 8.§ (5) bekezdése helyébe az alábbi rendelkezés lép:**

# *„8.§ (5)2 A kérelemhez mellékelni,csatolni kell a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006 (III. 27.) Kormányrendelet 10. számú melléklete szerinti háziorvosi igazolást, vagy a formanyomtatványhoz tartozó igazolást a biztosított havi receptköteles gyógyszerköltségéről, és a kérelmező és családja jövedelemigazolásait, jövedelemnyilatkozatot, továbbá, amennyiben rendelkezésre áll, az Szt. 50.§-a szerinti közgyógyellátás elutasításáról szóló határozatot. „*

**2.§A települési támogatás és az önkormányzat által nyújtott egyéb szociális ellátások helyi szabályairól 3/2015 (II.26.) önkormányzati rendelet 18.§ (1) bekezdése helyébe az alábbi rendelkezés lép:**

***„18.§ (1)2*** *A község közigazgatási területén életvitelszerűen élő, bejelentett lakcímmel, vagy tartózkodási hellyel rendelkező, 70. életévüket betöltött személyek részére, az idősek napja alkalmából a képviselő-testület évente egyszer, 5.000- forint értékű támogatást biztosíthat természetbeni, vagy pénzbeli formában.”*

**3.§ A települési támogatás és az önkormányzat által nyújtott egyéb szociális ellátások helyi szabályairól 3/2015 (II.26.) önkormányzati rendelet 16.§ (5) bekezdése helyébe az alábbi rendelkezés lép:**

*„16.§ (5)2 Az eseti támogatás alkalmanként adható, egyszeri összege nem lehet kevesebb 1.000,-Ft-nál, és a támogatás összege nem haladhatja meg az 15.000,-Ft-ot, kivéve a 16.§ (2) bekezdésében foglalt esetet. A támogatás, vagy annak egy része természetbeni ellátás formájában is nyújtható, amennyiben a rendkívüli élethelyzet indokolja****. „***

**4. §**Ez a rendelet 2019. szeptember 1. napján lép hatályba, és a hatályba lépését követő első napon hatályát veszti.

**Kovács Csaba                                                                            dr. Sipos Éva**

**polgármester                                                                                    jegyző**